โดยในส่วนของกองทัพภาคที่ 4 ได้เร่งรัดขออนุมัติงบ 510 ล้านบาท เพื่อเครื่องมือและยุทโธปกรณ์พิเศษ ที่จะนำมาใช้ในภารกิจแก้ไขปัญหาชายแดนใต้ โดยเฉพาะเสื้อกันกระสุน กล้องส่องทางไกลทั้งกลางวันและกลางคืน เครื่องดักฟังโทรศัพท์ เครื่องมือตัดสัญญาณโทรศัพท์ ซึ่งเป็นอุปกรณ์สำคัญมากที่ช่วยเพิ่มประสิทธิภาพในการปฏิบัติหน้าที่และเป็นอุปกรณ์ป้องกัน"จากการนำร่องปฏิบัติการรุกในพื้นที่สำคัญทั้ง 3 แห่ง ทำให้พบปัญหาและอุปสรรคหลายอย่างที่ต้องแก้ไข เพื่อนำไปปรับใช้ในพื้นที่อื่นๆ โดยเฉพาะบุคลากรและเครื่องมือยุทโธปกรณ์พิเศษที่มีความจำเป็น แต่ปัจจุบันเครื่องมือมีจำกัดทำให้ต้องหามาเสริม โดยขอความร่วมมือจากหน่วยงานทุกภาคส่วนร่วมกันหางบประมาณเครื่องมือป้องกันต่างๆ ที่จะนำมาใช้ในภารกิจเชิงรุก" แหล่งข่าว กล่าวด้าน พล.ต.ต.ปัญญา เทียนศาสตร์ ผู้บัญชาการกองกำลังตำรวจ กองบัญชาการผสมพลเรือนตำรวจทหาร (ผบ.กกล.ตร.พตท.) กล่าวว่า ขณะนี้ได้พยายามเร่งรัดความคืบหน้าในการติดตั้งอุปกรณ์ที่ใช้ในการปฏิบัติหน้าที่แก้ไขปัญหาความไม่สงบชายแดนใต้ เช่น กล้องวิดีโอ และเครื่องสแกนใบหน้า ซึ่งเครื่องทั้งสองอย่างต้องใช้งานร่วมกัน โดยเฉพาะเครื่องสแกนใบหน้าซึ่งปัจจุบันมีความจำเป็นมากในพื้นที่ชายแดนใต้ เนื่องจากมีประสิทธิภาพสามารถตรวจจับใบหน้าผู้ต้องสงสัยที่มีคดีเกี่ยวกับความมั่นคงได้
กองทัพภาคที่ 4 ได้เร่งรัดขออนุมัติงบเท่าไหร่เพื่อเครื่องมือและยุทโธปกรณ์พิเศษที่จะนํามาใช้ในภารกิจแก้ปัญหาชายแดนใต้ 
510 ล้านบาท